stanford-oval/wikipedia huggingface dataset:
Red (Taylor’s Version)
Taustaa > Alkuperäinen albumi

Red (Taylor’s Version) on uudelleen levytetty versio Taylor Swiftin albumista Red. Alkuperäinen albumi julkaistiin 22. lokakuuta 2012. Red on Swiftin neljäs studioalbumi. Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton "Everything Has Changed" Ed Sheeranin kanssa ja "The Last Time" Snow Patrol -yhtyeen Gary Lightbodyn kanssa.  Albumi poikkeaa Swiftin aiemmasta country pop -tuotannosta. Hän kokeili albumilla useita eri genrejä kuten dance popia, dubstepia ja stadionrockia. Muutamissa kappaleissa on piirteitä folkmusiikista. Albumin lyriikoiden pääteema on ero. Lisäksi kappaleissa käsitellään rakastumista ja kuuluisuutta. Kappaleesta "All Too Well" tuli fanien ja kriitikoiden suosikki ja sitä on usein pidetty Swiftin parhaana.
Albumi oli kaupallinen menestys ja nousi listaykköseksi muun muassa Yhdysvalloissa. Albumin tunnetuimpia kappaleita ovat singlet "We Are Never Ever Getting Back Together" ja "I Knew You Were Trouble" ja "22". Kappaleesta "All Too Well" tuli fanien ja kriitikoiden suosikki ja sitä on usein pidetty Swiftin parhaana.
Taustaa > Uudelleen levytetyt albumit

Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia. Swiftin entinen levy-yhtiö Big Machine myi nauhoitusten oikeudet musiikkimanageri ja liikemies Scooter Braunille ja yhtiö Ithaca Holdingsille vuonna 2019. Swift ei hyväksynyt kauppaa, koska hänelle ei annettu mahdollisuutta ostaa oikeuksia itse ja hän oli huonoissa väleissä Braunin kanssa. Swift julkaisi ensimmäisen uudelleen levytetyn albumin Fearless (Taylor’s Version) huhtikuussa 2021, 7 kuukautta ennen Red (Taylor’s Version) -albumia.
Tuotanto

Red (Taylor’s Version) -albumi sisältää uudet versiot kaikista Red-albumin kappaleista sekä aiemmin julkaisematonta materiaalia, jota Swift on kutsunut yhteisnimellä "from the vault tracks" eli "kappaleet holvista". Swift on levyttänyt albumille myös kappaleet ”Babe” ja ”Better Man”, jotka hän oli antanut aiemmin muille artisteille. Kappaleiden oli alun perin tarkoitus päätyä Red-albumille. Albumilla on kaksi versiota kappaleesta "All Too Well", aiempaa nauhoitusta vastaava uusi versio sekä 10 minuuttia kestävä pidennetty versio.
Albumilla esiintyy useita vierailevia artisteja kuten Ed Sheeran ja Phoebe Bridgers. Swift teki yhteistyötä useiden tuottajien kuten Shellbackin, Christopher Rowen ja Jacknife Leen kanssa. Aaron Dessner ja Jack Antonoff tuottivat useita aiemmin julkaisemattomia kappaleita. Kaikki alkuperäisen albumin tuottajat lukuun ottamatta Max Martinia, Dan Huffia ja Nathan Chapmania palasivat työskentelemään uudella levytyksellä.
Singlet

Kappale ”All Too Well” oli albumin promosingle. Swift julkaisi samana päivänä albumin kanssa lyhytelokuvan All Too Well: The Short Film, joka toimii samalla kappaleen musiikkivideona. 10 minuuttia pitkä kappale nousi Yhdysvalloissa Billboard 100 -listan kärkeen. Siitä tuli pisin koskaan listaykköseksi noussut kappale. Aiempi ennätys oli Don McLeanin 8 minuuttia pitkällä kappaleella ”American Pie”.
Kappale ”I Bet You Think About Me” julkaistiin virallisena singlenä Yhdysvaltain country-radioon. Country-laulaja Chris Stapleton laulaa kappaleella taustoja. Kappaleeseen tehtiin musiikkivideo, jonka ohjaajana toimi hänen ystävänsä, näyttelijä Blake Lively.
Kappale ”Message in a Bottle” julkaistiin singlenä Yhdysvaltain popradioon.
Vaikutus

Swiftin uudelleen levytettyjen albumien, etenkin Red (Taylor’s Version) -levyn, suosio on vaikuttanut musiikkiteollisuuteen. Swiftin oma levy-yhtiö Universal muutti uusien artistien sopimuksia niin että aika, jolloin kappaleita ei saa levyttää uudelleen ilman lupaa, on pitempi. Toisaalta artisteille maksetaan isompia tekijänoikeuskorvauksia. Projekti on avannut keskustelua ja lisännyt suuren yleisön tietoisuutta musiikkiteollisuuden epäkohdista ja artistien oikeuksista.
Laulaja Olivia Rodrigo neuvotteli itselleen oikeudet levytystensä master-nauhoihin. 98 Degrees -yhtye alkoi levyttää tuotantoaan uudelleen Swiftin inspiroimana. Useat muut artistit kuten Bryan Adams, Ashanti ja Jonas Brothers ovat suunnitelleet levyttävänsä vanhaa tuotantoaan uudelleen.
Listasijoitukset > Viikottaiset listat

| Maa ja lista | Korkein sijoitus |
| --- | --- |
 Alankomaat (Album Top 100): 3
 Argentiina (CAPIF): 1
 Australia (ARIA Charts): 1
 Belgia (Ultratop, Flanderi): 3
 Belgia (Ultratop, Vallonia): 5
 Espanja (PROMUSICAE): 3
 Irlanti (IRMA): 1
 Islanti (Tónlistinn): 4
 Iso-Britannia (OCC, Britannian albumilista): 1
 Italia (FIMI): 8
 Itävalta (Ö3 Austria Top 40)   (Red / Red (Taylor’s Version), 2021): 4
 Itävalta (Ö3 Austria)   (Red (Taylor’s Version), 2023): 11
 Japani (Oricon): 15
 Kanada (Canadian Albums Chart): 1
 Kreikka (IFPI)   (Red / Red (Taylor’s Version), 2021): 2
 Liettua (AGATA): 4
 Norja (VG-lista): 1
 Portugali (AFP): 4
 Ranska (SNEP): 10
 Ruotsi (Sverigetopplistan): 8
 Saksa (Gfk)   (Red / Red (Taylor’s Version), 2021): 8
 Saksa (GfK)   (Red (Taylor’s Version), 2023): 22
 Skotlanti (OCC): 1
 Suomi (Suomen virallinen lista): 6
 Sveitsi (Hitparade)   (Red / Red (Taylor’s Version), 2021): 7
 Tanska (Hitlisten): 3
 Tsekki (ČNS IFPI): 32
 Unkari (Mahasz): 2
 Uusi-Seelanti (Recorded Music NZ): 1
 Yhdysvallat (Billboard 200): 1
Listasijoitukset > Vuoden lopun listat

| Maa ja lista | Korkein sija |
| --- | --- |
 Alankomaat (Album Top 100): 75
 Australia (ARIA Charts): 19
 Australia (ARIA Charts, countryalbumit): 2
 Belgia (Ultratop, Flanderi): 96
 Espanja (PROMUSICAE): 75
 Irlanti (IRMA): 37
 Yhdistynyt kuningaskunta (Iso-Britannia): 32
 Itävalta ( Ö3 Austria)   (Red / Red (Taylor’s Version)): 67
 Portugali ([[Associação Fonográfica Portuguesa|AFP]): 49
 Uusi-Seelanti (Recorded Music NZ): 39

| Maa ja lista | Korkein sija |
| --- | --- |
 Australia (ARIA Charts): 32
 Australia (ARIA Charts, countryalbumit): 3
 Belgia (Ultratop, Flanderi): 56
 Espanja (PROMUSICAE): 58
 Iso-Britannia (Britannian albumilista): 52
 Kanada (Canadian Albums Chart): 5
 Portugali (AFP): 24
 Uusi-Seelanti (Recorded Music NZ): 26
 Yhdysvallat (Billboard 200): 5
 Yhdysvallat (Billboard, countryalbumit) : 2

| Maa ja lista | Korkein sija |
| --- | --- |
 Alankomaat (Album Top 100): 67
 Australia (ARIA Charts): 29
 Australia (ARIA Charts, countryalbumit): 6
 Belgia (Ultratop, Flanderi): 55
 Espanja (PROMUSICAE): 62
 Iso-Britannia (Britannian albumilista): 51
 Kanada (Canadian Albums Chart): 34
 Portugali (AFP): 43
 Uusi-Seelanti (Recorded Music NZ): 49
 Yhdysvallat (Billboard 200): 17
 Yhdysvallat (Billboard, countryalbumit) : 5

| Maa ja lista | Korkein sija |
| --- | --- |
 Alankomaat (Album Top 100): 92
 Australia (ARIA Charts): 29
 Australia (ARIA Charts, countryalbumit): 3
 Belgia (Ultratop, Flanderi): 57
 Espanja (PROMUSICAE): 87
 Iso-Britannia (Britannian albumilista): 62
 Kanada (Canadian Albums Chart): 34
 Portugali (AFP): 49
 Yhdysvallat (Billboard 200): 32
 Yhdysvallat (Billboard, countryalbumit) : 8
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | platinaa | Australian Recording Industry Association |
|  Espanja | kultaa | Productores de Música de España |
|  Italia | kultaa | Federazione Industria Musicale Italiana |
|  Itävalta | kultaa | IFPI Austria |
|  Iso-Britannia | 2x platinaa | British Phonographic Industry |
|  Puola | kultaa | Związek Producentów Audio Video |
|  Ranska | kultaa | Syndicat National de l’Édition Phonographique |
|  Tanska | platinaa | IFPI Danmark |
|  Uusi-Seelanti | 2x platinaa | Recorded Music NZ |
Aiheesta muualla

Red Taylor’s Version Discogs-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Voislav Torden

Jan Petrovski vuonna 2015
Voislav Torden (ven. Воислав Торден), alkuperäiseltä nimeltään Jan Igorevitš Petrovski (ven. Ян Игоревич Петровский; s. 2. tammikuuta 1987 Irkutsk) on venäläinen äärioikeistolainen militantti. Hänet tunnetaan myös kutsumanimellä ”Veliki slavjan” (ven. Великий славян, ’Suurslaavi’). Häntä on luonnehdittu aatteelliselta suuntautumiseltaan uusnatsiksi.
Torden taisteli perustamansa Wagner-ryhmään kytkeytyvän Rusitš-ryhmän toisena komentajana Donbassissa Venäjän tukemien separatistien puolella vuosina 2014–2016. Torden karkotettiin vuonna 2016 Norjasta, jossa hän oli liittynyt Soldiers of Odiniin ja hänen katsottiin muodostavan uhan kansalliselle turvallisuudelle. Hänet etsintäkuulutettiin Ukrainassa vuonna 2017. Torden muutti uuden henkilöllisyyden turvin Suomeen ja sai vuodeksi oleskeluluvan. Rusitš-ryhmää johtanut Aleksei Miltšakov haavoittui lähellä Harkovaa vuonna 2022. Tällöin Torden nousi Rusitš-ryhmän pääkouluttajaksi ja komentajaksi. Hänet otettiin kiinni Helsinki-Vantaan lentoasemalla 20. heinäkuuta 2023 ulkomaalaisvalvonnan yhteydessä. Tordenin oli ollut tarkoitus perheensä kanssa matkustaa Nizzaan sukulaisia tapaamaan. Tiedustelussa oli paljastunut hänen aiempi henkilöllisyytensä, jolla hän oli saanut Norjalta ja Tšekiltä koko Schengen-alueen kattavat maahantulokiellot. Torden on Euroopan unionin, Yhdysvaltain, Japanin, Sveitsin ja Uuden-Seelannin asettamien pakotteiden kohteena.
Ukraina pyysi Tordenin luovuttamista 15. elokuuta 2023, koska hänestä oli tehty Dniprossa vangitsemispäätös 2. elokuuta 2023 epäiltynä terrorismirikoksista. Suomen korkein oikeus katsoi ratkaisussaan joulukuussa 2023, ettei Tordenia voi luovuttaa Suomesta. Euroopan ihmisoikeustuomioistuin oli todennut Ukrainan vankilaolosuhteet ihmisoikeussitoumusten vastaisiksi, minkä lisäksi vankilaolosuhteiden oli raportoitu heikentyneen sodan oloissa. Ruotsin korkein oikeus oli aiemmin tehnyt vastaavan päätöksen, jossa toisen henkilön luovutus Ukrainaan oli vankilaolosuhteiden perusteella evätty. Torden kuitenkin vangittiin Helsingin käräjäoikeudessa epäiltynä sotarikoksesta ja törkeästä sotarikoksesta, joiden ajankohdiksi kirjattiin 1. tammikuuta 2014 – 31. joulukuuta 2015. Syytteen nostamisen takarajaksi määritettiin 31. toukokuuta 2024. Torden sai oikeusavustajakseen Heikki Lampelan.
Helsingin käräjäoikeus tuomitsi maaliskuussa 2025 Tordenin neljästä sotarikoksesta elinkautiseen vankeusrangaistukseen. Syyte yhden sotarikoksen osalta hylättiin. Hän aikoo valittaa tuomiosta hovioikeuteen.
Hooka

Vesipiippua kädessään pitelevä mies. Sergei Prokudin-Gorskin ottama valokuva 1900-luvun alulta (n. 1905–1915).
Hooka [hūka] on nimitys, jota englannin kielessä käytetään Lähi-idässä ja Etelä-Aasiassa tunnetusta vesipiipusta. Kyseinen piippu tunnetaan myös useilla muilla nimillä, kuten šiša (Egypti, Persialahden rantojen valtiot ja Indonesia, Marokko, Pakistan, Tunisia, Somalia ja Jemen) ja nargile (Libanon, Turkki, Syyria, Irak, Jordania, Israel, Albania, Ranska, Bosnia, Kreikka, Armenia, Bulgaria ja Romania).lähde?
Hookassa savu suodatetaan vedellä. Piipussa voidaan polttaa useita eri aineita, kuten yrttejä ja hedelmiä. Vesipiipun terveellisyys riippuu siitä, mitä sillä poltetaan. Terveellisin vaihtoehto on nakhla eli niin sanottu hedelmäsiirappi, jonka tuotteena on viileä, hedelmänmakuinen vesihöyry. Joissakin Euroopan maissa hooka sekoitetaan bongiin, jota käytetään länsimaissa pääasiassa kannabiksen polttoon.
Etymologia

Itämaisen vesipiipun eri nimistä hooka(h) tullee englannin kieleen Intian kielissä käytetystä nimityksestä huqqa. Hūka (arabia حقة, urdu حقہ) saattaa viitata myös arabiankieliseen sanaan uqqa, joka tarkoittaa pientä laatikkoa, ruukkua tai purkkia. Nämä nimet viittaavat hookan alkuperäiseen kammio-osan rakenteeseen.lähde?
Nargile (نارگيله) tulee persiankielisestä sanasta (نارگیل) eli 'kookospähkinä' ja sanskritin sanasta nārikela (नारीकेल), koska alkuperäinen narǧīla tuli Intiasta ja se valmistettiin kookospähkinän kuorista.
Šiša (شيشة) tulee persian sanasta šiše (شیشه, sananmukaisesti käännettynä 'lasi' eikä pullo).
Hašiš (حشيش) tarkoittaa arabian kielessä 'ruohoa', joka on saattanut olla tupakan toinen nimi. Toisessa lähteessä kerrotaan: "Varhaisissa arabialaisissa kirjoituksissa termi hašiš viittasi paitsi kannabishartsiin myös kuivattuihin lehtiin tai kukkiin."lähde?
Perinteisesti hookahissa poltettavaa makutupakkaa kutsutaan shishaksi.
Rakenne ja toiminta

Itämainen vesipiippu hooka muodostuu neljästä perusosasta:
Pesästä, johon laitetaan kosteaa nakhlaa, joka on eräänlaista muussattua hedelmää. Massa peitetään foliolla, rei'itetään ja höyrystetään kuumalla hiilellä.
Lasisesta pullosta, joka täytetään vedellä merkkiviivaan asti.
Putkesta, joka vie savun pesästä pulloon.
Letkusta, joka liitetään pullon yläosaan. Letku kiinnitetään pullon yläosaan, eikä se putken tavoin mene veden pinnan alapuolelle.
Letkusta imettäessä nakhlan päällä oleva hiili polttaa nakhlaa, jonka savu kulkee putken kautta pulloon. Pullossa savu suodattuu veteen ja nousee vesihöyrynä letkun kautta suuhun.
Useissa malleissa on myös yksisuuntaventtiili, jolla estetään ilman puhaltaminen pulloon. Joihinkin malleihin voidaan kiinnittää myös useita letkuja. Moniletkuiset hookat kuitenkin vaativat joko muita peittämään letkun suukappaleen yhden polttaessa tai suuntaventtiilin jokaiseen letkuun, jotta muiden letkujen kautta ei tulisi ilmaa.
Terveys

Šišan ”savu” on vesimaljan kautta kulkevaa viileää vesihöyryä, josta pieni osa terveydelle haitallisista aineista – nikotiinista ja karbonyyleistä – suodattuvat vesipiipun veteen. Tämä on nähtävissä polttelun jälkeen veden sameutena ja pahana hajuna. Hookahin terveellisyys riippuu kuitenkin pitkälti siitä, mitä sen pesässä poltetaan. Markkinoilla on täysin tupakkavapaita, nikotiinittomia vaihtoehtoja.
Käyttöön liittyy terveydellisiä riskejä, mutta pitkäaikaiset vaikutukset tunnetaan huonosti.
Aiheesta muualla

Kuvia tai muita tiedostoja aiheesta Hooka Wikimedia Commonsissa
Terveyden ja hyvinvoinnin laitos: Vesipiippu
Tieteen Kuvalehti: Vesipiippu ei poista tupakan haittoja
Armenialainen pappi ja hooka Jerusalemissa.
Egyptiläinen hooka, tuulisuoja peittää pesän.
Soni Sori

Soni Sori vuonna 2017
Soni Sori on intialainen adivasi-aktivisti ja Aam Aadmi Partya (AAP) edustava poliitikko. Hän työskenteli opettajana Chhattisgarhissa vuonna 2011, jolloin hänet pidätettiin väitetystä maolaisten naxaliittikapinallisten avustamisesta. Hänen aviomiehensä Anil Futani pidätettiin vuotta aikaisemmin, kun naxaliitit hyökkäsivät kongressipuolueen paikallisen johtajan Avdesh Gautamin taloon, Sori oli myös epäiltynä tapauksessa, mutta häntä ei pidätetty tuolloin. Vankeutensa aikana Sori koki seksuaalista häirintää ja -kidutusta. Hän kirjoitti kirjeen delhiläiselle ihmisoikeusaktivistille saamastaan kohtelusta, jonka seurauksena kirje julkaistiin ja Intian korkein oikeus selvitti, että seksuaalista kidutusta oli tapahtunut. Hänen aviomiehensä vapautui vuonna 2013 halvaantuneena lantiosta alaspäin, mahdollisen kidutuksen seurauksena, ja kuoli kuukautta myöhemmin. Sori vapautettiin vuonna 2014 takuita vastaan, jolloin hän liittyi AAP:n jäseneksi. Omien sanojensa mukaan hän liittyi AAP:n jäseneksi, kun Prashant Bhushan tarjosi hänelle tilaisuuden osallistua parlamenttivaaleihin Bastarin vaalipiiristä puolueen edustajana. Hän kertoi India Today -lehdelle halunneensa taistella niiden syyttömien puolesta, jotka Raman Singhin osavaltiohallitus pidätti.
Sori hävisi vuoden 2014 parlamenttivaaleissa, mutta hän jatkoi julkista toimintaansa osallistumalla useisiin Bastarin adivasimielenosoituksiin. Marraskuussa 2014 hän johti kolmepäiväistä mielenosoitusta, jonka ansiosta poliisin pidättämä adivasinainen vapautettiin. Nainen pidätettiin sen jälkeen, kun poliisi arvioi hänen miehensä olleen naxaliitti. Tammikuussa 2015 hänen johtamansa aktivistijoukko onnistui saamaan Dantewadan piirikunnan hallinnon maksamaan korvauksia ja selvittämään tapausta, jossa turvallisuusjoukot olivat ampuneet adivasi Bhima Nupon. Vuonna 2016 hänen kimppuunsa hyökättiin ja hänen kasvoilleen heitettiin nestettä, joka sai hänen kasvonsa turpoamaan. Omien sanojensa mukaan häntä uhkaa sekä Chattisgarhin poliisi että   maolaiskapinalliset, jotka pelkäävät Sorin rauhallisten mielenosoitusten tekevän heidän kapinansa tarpeettomaksi. Jäsenyys poliittisessa puolueessa on hänen mukaansa tuonut hänelle jonkin verran suojaa poliisilta.
Aiheesta muualla

Kuvia tai muita tiedostoja aiheesta Soni Sori Wikimedia Commonsissa
Kıbrıs

| Kıbrıs |
| --- | --- |

Lehtityyppi:  sanomalehti
Levikki:  13 000 (2019)
Perustettu:  1989
Kotikunta:  Nikosia
Kotimaa:  Pohjois-Kypros
Ilmestymistiheys:  päivittäin
Kieli:  turkki
Aiheesta muualla
Kotisivu
Kıbrıs on Pohjois-Kyproksella päivittäin ilmestyvä turkinkielinen sanomalehti. Sen perusti liikemies Asil Nadir vuonna 1989.
Aiheesta muualla

Lehden verkkosivut (turkiksi)
Dennis Saikkonen

| Dennis Saikkonen |
| --- | --- |

Henkilötiedot
Syntynyt: 27. marraskuuta 1992 (ikä 32) Bern, Sveitsi
Kansalaisuus:   Sveitsi  Suomi  Ruotsi
Jääkiekkoilija
Lempinimi:  D, Iso-D
Pelipaikka:  maalivahti
Hanska:  vasen
Pituus:  183 cm
Paino:  79 kg
Pelinumero:  31
Pelaajaura
Pääsarjaura:  2014–2022
Seurat:  HC Sierre (NLB) GCK Lions (NLB) HC Thurgau (NLB) HC Saint Imier (Sveitsi I) JYP-Akatemia (Mestis) JYP (SML) HC Ambrì-Piotta (NLA) Fribourg-Gottéron (NLA) EHC Kloten (NLA) IPK (Mestis) EHC Biel (NLA) Ticino Rockets (NLB) EHC Visp (NLB) Rødovre Mighty Bulls (Tanska)
Dennis Saikkonen (s. 27. marraskuuta 1992 Bern, Sveitsi) on sveitsiläis-suomalais-ruotsalainen jääkiekkomaalivahti, joka on lopettanut ammattilaisuransa. Saikkonen pelasi vuosina 2011–2022 lähinnä Suomen ja Sveitsin eri sarjatasoilla.
Ura > Maajoukkueura

Saikkonen edusti Sveitsiä alle 18-vuotiaiden MM-kilpailuissa vuonna 2010 ja alle 18-vuotiaiden Ivan Hlinkan muistoturnauksessa vuonna 2009. Yhteensä hän pelannut 46 juniorimaaottelua.
Muuta

Saikkosen isä on ruotsalainen ja äiti suomalainen, kotoisin Jyväskylästä.
Saavutuksia

Elite Novizenin mestaruus 2009
Elite Jr. A:n mestaruus 2009
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2010 | U18 | 2 | 0 | 1 | 90 | 10 | 0 | 6.68 | 82,1 |
Ruprecht Polenz

Ruprecht Polenz
Ruprecht Polenz (s. 26. toukokuuta 1946 Denkwitz) on saksalainen kristillisdemokraattisen unionin poliitikko.
Polenz on koulutukseltaan juristi. Hän valmistui Münsterin yliopistosta. Polenz istui vuosina 1975–1994 Münsterin kaupunginvaltuuston jäsenenä. Hän istui Saksan liittopäivillä vuosina 1994–2013 ja oli vuodesta 2005 liittopäivien ulkoasiainkomitean puheenjohtaja. Lisäksi hän toimi vuonna 2000 puolueensa pääsihteerinä. Polenz puolsi Turkin EU-jäsenyyttä kirjassaan Better for Both of Them – Turkey Ought to Be in the EU (2013).
Polenzista tuli Itä-Euroopan tutkimusseuran (saks. Deutsche Gesellschaft für Osteuropakunde) puheenjohtaja vuonna 2013. Polenz on naimisissa ja hänellä on neljä lasta.
Cheikh N’Doye

Cheikh N’Doye vuonna 2014.
Cheikh Tidiane N’Doye (29. maaliskuuta 1986 Rufisque) on senegalilainen jalkapalloilija, pelipaikaltaan keskikenttäpelaaja. Hän on pituudeltaan 191-senttimetrinen ja edusti Senegalin A-maajoukkuetta kahdessa ottelussa MM-kilpailuissa 2018.
Aiheesta muualla

Kuvia tai muita tiedostoja aiheesta Cheikh N’Doye Wikimedia Commonsissa
Senegalin joukkue – Jalkapallon MM-kilpailut 2018
1 Diallo |
2 Mbodj |
3 Koulibaly |
4 Ciss |
5 Gueye |
6 Sané |
7 Sow |
8 Kouyaté |
9 Diouf |
10 Mané |
11 N’Doye |
12 Sabaly |
13 A. N’Diaye |
14 Konaté |
15 Sakho |
16 K. N’Diaye |
17 Ndiaye |
18 Sarr |
19 Niang |
20 Baldé |
21 Gassama |
22 Wagué |
23 Gomis |
Valmentaja Cissé
Ryōyū Kobayashi

| Ryōyū Kobayashi> 小林陵侑 |
| --- | --- |

Henkilötiedot
Syntynyt: 8. marraskuuta 1996 (ikä 28) Hachimantai,  Japani
Mäkihyppääjä
Seura:  Morioka Chuo High School
Maailmancup
Kaudet:  2016–
Voitot:  34
Palkintokorokkeella:  68
 Tietolaatikko päivitetty 13. maaliskuuta 2025 
| Mitalit> Maa:   Japani.Mäkihyppy. Olympialaiset  | Mitalit> Maa:   Japani.Mäkihyppy. Olympialaiset  | Mitalit> Maa:   Japani.Mäkihyppy. Olympialaiset  | Maa:   Japani> Mäkihyppy. |
| --- | --- | --- | --- |
|  Kultaa | Peking 2022 | normaalimäki |  |
|  Hopeaa | Peking 2022 | suurmäki |  |
| MM-kilpailut  | MM-kilpailut  | MM-kilpailut  |  |
|  Hopeaa | Planica 2023 | suurmäki |  |
|  Pronssia | Seefeld 2019 | joukkuemăki |  |
|  Pronssia | Trondheim 2025 | suurmäki |  |
Ryōyū Kobayashi (jap. 小林陵侑, Kobayashi Ryōyū, s. 8. marraskuuta 1996 Hachimantai) on japanilainen mäkihyppääjä, kaksinkertainen maailmancupin kokonaiskilpailuvoittaja, Keski-Euroopan mäkiviikon kolminkertainen voittaja, olympiavoittaja ja MM-mitalisti.
Hän muutti 19-vuotiaana Sapporoon ja sai paikan Tsushiya Home Ski Team -mäkihyppytallista, jossa häntä valmensi Suomen mäkihyppymaajoukkueen entinen valmentaja Janne Väätäinen. Kobayashi ei puhu englantia, vaan käyttää lehdistötilaisuuksissa tulkkia.
Arvokilpailut

Kobayashi sijoittui Pyeongchangin olympialaisissa 2018 normaalimäessä seitsemänneksi ja suurmäessä kymmenenneksi. Seefeldin MM-kilpailuissa 2019 hän voitti joukkuemäessä pronssia sekä sijoittui suurmäessä neljänneksi ja normaalimäessä 14:nneksi. Oberstdorfin MM-kilpailuissa 2021 hän sijoittui normaalimäessä 12:nneksi. Pekingin olympialaisissa 2022 Kobayashi voitti kultaa normaalimäessä ja saavutti hopeaa suurmäessä. Vikersundin lentomäen MM-kilpailuissa 2022 hän sijoittui 13:nneksi. Planican MM-kilpailuissa 2023 Kobayashi saavutti hopeaa suurmäessä, sijoittui sekajoukkuemäessä viidenneksi ja joukkuemäessä seitsemänneksi. Normaalimäessä hän oli ensimmäisen kierroksen jälkeen 15:s, mutta hänet hylättiin toisella kierroksella sääntöjen vastaisen hyppypuvun vuoksi. Kulmin lentomäen MM-kilpailuissa 2024 hän sijoittui henkilökohtaisessa kilpailussa yhdeksänneksi. Trondheimin MM-kilpailuissa 2025 hän oli normaalimäessä seitsemäs. Suurmäessä Kobayashi hyppäsi neljänneksi, mutta nousi pronssille Marius Lindvikin hylkäyksen jälkeen.